**vlada republike srbije**

**SIPRU-Tim ZA SOCIJALNO UKLJUČIVANJE I SMANJENJE SIROMAŠTVA**

**Projekat „Znanjem do posla– Е2Е” Faza 2, za period 1. januara 2020 do 31. decembra 2021**

**ZAHTEV ZA DOSTAVLJANJE PONUDE**

**za angažovanje individualnog konsultanta za pružanje podrške Ministarstvu prosvete, nauke i tehnološkog razvoja u procesu izrade predloga podzakonskih akata kojima se detaljnije uređuju standardi za sticanje statusa JPOA i standardi za samovrednovanje i eksterno vrednovanje JPOA**

Vlada Republike Srbije dobila je donaciju Švajcarske Konfederacije preko Švajcarske agencije za razvoj i saradnju (SDC) u okviru projekta „Znanjem do posla– Е2Е” Faza 2, za period 1. januara 2020. do 31. decembra 2021, i ima nameru da deo sredstava usmeri na finansiranje ove aktivnosti.

### Kontekst zadataka

Ovaj projektni zadatak predstavlja podršku Ministarstvu prosvete, nauke i tehnološkog razvoja (u daljem tekstu: MPNTR) u procesu razvoja sistema kvaliteta obrazovanja odraslih kod JPOA. Uzimajući u obzir da je u prethodnom periodu stečeno značajno iskustvo u postupku odobravanja statusa JPOA, kao i da je došlo do promena zakonodavnog i institucionalnog okvira za sprovođenje postupka odobravanja statusa JPOA, stekli su se uslovi za evaluaciju već uspostavljenog sistema. Rezultati evaluacije koji će biti na raspolaganju konsultantu, biće korišćeni kao polazna osnovu za (re)definisanje postojećih procedura i izrade podzakonskog akta za odobravanje statusa JPOA kada je u pitanju program, kadar, prostor, oprema i nastavna sredstava, kao i za izradu novog podzakonskog akta kojim će bliže biti uređeni standardi za samovrednovanje i eksterno vrednovanje kvaliteta rada JPOA.

### Projektni zadatak i opis posla/očekivani rezultati

Cilj ovog zadatka je pružanje podrške MPNTR-u u pripremi predloga dva podzakonska akta, pri čemu će se jednim podzakonskim aktom bliže urediti uslovi u pogledu programa, kadra, prostora, opreme i nastavnih sredstava za sticanje statusa javno priznatog organizatora aktivnosti obrazovanja odraslih (u daljem tekstu:JPOA), a drugim podzakonskim aktom standardi za samovrednovanje i eksterno vrednovanje JPOA**.** Ovaj zadatak treba da uzme u obzir rezultate evaluacije sistema i standarda za odobravanje statusa JPOA koju su SIPRU i MPNTR sprovodili krajem 2020. i početkom 2021. godine.

Od eksperta se očekuje da ispuni sledeće zadatke :

* Da aktivno učesvtuje u radu radne grupe i strateški usmerava rad svojim predlozima koji bi trebalo da su usaglasnosti sa pozitivnom zakonodavstvom u oblasti obrazovanja
* Da izradi predlog podzakonskog akta kojim se bliže uređuju uslovi u pogledu programa, kadra, prostora, opreme i nastavnih sredstava za sticanje statusa JPOA na bazi analize koja je završena u 2020. godini ali i na bazi inputa koji su dobijeni od raznih zainteresovanih strana.
* Da izradi predlog podzakonskog akta kojim se bliže uređuju standardi samovrednovanja i eksternog vrednovanja JPOA na bazi analize koja je završena u 2020. godini ali i na bazi inputa koji su dobijeni od raznih zainteresovanih strana.

**Očekivani rezultati:**

* Predlog podzakonskog akta kojim se bliže uređuju uslovi u pogledu programa, kadra, prostora, opreme i nastavnih sredstava za sticanje statusa JPOA;
* Predlog podzakonskog akta kojim se bliže uređuju standardi samovrednovanja i eksternog vrednovanja JPOA.

### Trajanje angažmana

Angažman će se sprovoditi u okviru projekta „Znanjem do posla – Е2Е” Faza 2, koji se sprovodi za period od 01. januara 2020. do 31. decembra 2021. godine. Ekspert koji ispuni kriterijume će biti angažovan u periodu od aprila 2021. godine do decembra 2021.godine.

**\*\*\***

Pozivaju se zainteresovani eksperti da podnesu svoju ponudu za pružanje navedenih usluga.

**Zainteresovani konsultant/konsultantkinja treba da ispunjava sledeće uslove:**

Profil eksperta za ovaj ugovor je sledeći:

* Nivo 7.1 NOKS u oblasti pravnih nauka;
* Znanja vezana za strateška dokumenta i nacionalno zakonodavstvo za sve nivoe obrazovanja kao što su Zakon o osnovama sistema obrazovanja i vaspitanja, Zakon o predškolskom obrazovanju, Zakon o osnovnom obrazovanju, Zakon o srednjem obrazovanju, Zakon o dualnom obrazovanju, Zakon o udžbenicima, Zakon o Nacionalnom okviru kvalifikacija Republike Srbije (NOKS), Zakonu o visokom obrazovanju, standardima i izmenama i dopunama standarda za akreditaciju visokoškolske ustanove i podzakonskim aktima;
* Najmanje 8 godina relevantnog radnog iskustva na pripremi zakona i podzakonskih akata u oblasti preduniverzitetskog obrazovanja, nacionalnog okvira kvalifikacija, oblasti obrazovanja odraslih sa odgovarajućom analizom uticaja;
* Iskustvo u konsultantskom i savetodavnom radu u oblastima vezanim za NOKS, standarde i sistem osiguranja kvaliteta u oblasti obrazovanja odraslih biće posmatrano kao prednost;
* Sprovedene studije, istraživanja ili projekti u vezi sa NOKS-om, standardima i sistemom osiguranja kvaliteta u oblasti obrazovanja odraslih biće posmatrane kao prednost;
* Iskustvo u pripremi izveštaja o referenciranju NOKS sa EOK-om biće posmatrano kao prednost;
* Odlične verbalne i pismene veštine komunikacije na engleskom jeziku.

### Izbor će se vršiti primenom metode: „Izbor konsultanata na osnovu kvaliteta i cene“ u skladu sa postupkom predviđenim Prilogom br. 4 iz Sporazuma između Vlade Švajcarske Konfederacije i Vlade Republike Srbije u vezi sa donacijom za projekat „Znanjem do posla– Е2Е” Faza 2, za period od 1. januara 2020. do 31.decembra 2021, koji možete pogledati na: <http://socijalnoukljucivanje.gov.rs/wp-content/uploads/2020/04/Prilog-broj-4.doc>

Napomena: Ukoliko konsultant/kinja ima status državnog službenika/ce ili javnog službenika/ce prema relevantnoj zakonskoj regulativi, konsultant/kinja je dužan/a da obezbedi pisanu saglasnost poslodavca o dodatnom angažovanju i nepostojanju sukoba interesa.[[1]](#footnote-1)

Opis Projektnog zadatka, detaljno uputstvo i formulari za podnošenje ponuda možete preuzeti sa linka: <http://socijalnoukljucivanje.gov.rs/rs/o-nama/javne-nabavke/>

**Zainteresovani kandidati će podnositi ponude u zatvorenim kovertama najkasnije do 22.03.2021. do 16:00 časova, poštom ili lično na adresu:**

Tim za socijalno uključivanje i smanjenje siromaštva

Bulevar Milutina Milankovića 106

11070 Novi Beograd

Za dodatne informacije možete se obratiti u pisanoj formi na mail: a.roncevic@gov.rs

1. Zakon o državnim službenicima ("Sl. glasnik RS", br. 79/2005, 81/2005 - ispr., 83/2005 - ispr., 64/2007, 67/2007 - ispr., 116/2008, 104/2009, 99/2014, 94/2017, 95/2018 i 157/2020) i Zakon o zaposlenima u javnim službama ("Sl. glasnik RS", br. 113/2017, 95/2018, 86/2019 i 157/2020). [↑](#footnote-ref-1)